**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**------------------------ 2024 թ. № --------- Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՍԵՊՏԵՄԲԵՐԻ 29-Ի N 1509-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2022 թվականի սեպտեմբերի 29-ի «Հանրակրթական ուսումնական հաստատության ուսուցչի տարակարգի շնորհման հանրապետական հանձնաժողովի ձևավորման և գործունեության, տարակարգ ստացած ուսուցիչներին հավելավճար տրամադրելու կարգը սահմանելու և Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշման մեջ փոփոխություններ կատարելու մասին» N 1509-Ն որոշման հավելվածը`
2. Լրացնել նոր 8.1 կետով՝ հետևյալ բովանդակությամբ.

«8.1 Հանրապետական հանձնաժողովը, ներկայացված փաստաթղթերի ուսումնասիրության արդյունքում, իրավասու է ընդունելու որոշում՝ ուսուցչին տրամադրել իր հայցած տարակարգից բարձր կամ ցածր աստիճանի տարակարգ՝ ուսուցչի գրավոր համաձայնության դեպքում:»:

1. 21-րդ կետը ներկայացնել նոր խմբագրությամբ՝ հետևյալ բովանդակությամբ.

«21. Տարակարգի համար ուսուցիչը ներկայացնում է դիմում՝ ուղղված նախարարին, անձը հաստատող փաստաթղթի պատճենը, սույն կարգի 22-24-րդ կետերով սահմանված տարակարգի շնորհման համար անհրաժեշտ փաստաթղթերը։ Էլեկտրոնային համակարգի գործարկումից հետո տարակարգի հայտերը կներկայացվեն Կրթության կառավարման տեղեկատվական համակարգում:»

1. 22-րդ կետի ենթակետերը ներկայացնել նոր խմբագրությամբ՝ հետևյալ բովանդակությամբ.

«1) Դասավանդած առարկայի ոլորտում մասնագիտական բարձրագույն կրթությունը հավաստող փաստաթուղթ՝ դիպլոմ, կամ տվյալ առարկայի ոլորտում մասնագիտական բարձրագույն կրթության բացակայության դեպքում՝ բարձրագույն կրթության փաստաթուղթ՝ դիպլոմ և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 60 % արդյունքի հավաստում.

2) Դիմող ուսուցչի կողմից տվյալ ուսումնական տարում դասավանդվող առարկայի (առարկաների) տարեկան թեմատիկ պլանը (պլանները), ինչպես նաև տարակարգի համար դիմելու նախորդ ամսվա ընթացքում կազմած բոլոր դասերի պլանները՝ իր դասավանդած բոլոր դասարանների համար՝ բայց ոչ ավելի, քան 15 դասի պլան: Հունիս-սեպտեմբեր ամիսներին դիմելու դեպքում ներկայացվում են մայիս ամսվա ընթացքում կազմված դասի պլանները։

3) Տարակարգի համար դիմելու նախորդ վեց ամսվա ընթացքում իր մոտ կատարված դասալսումների բոլոր արձանագրությունները, դիդակտիկական տարբեր նպատակներով իրականացված երկու դասի առնվազն 10 րոպե տևողությամբ տեսագրություն.

4) Տեղեկատվական և հաղորդակցման տեխնոլոգիաների (այսուհետ՝ ՏՀՏ) հմտությունների մասին ՀՀ ԿԳՄՍՆ կողմից երաշխավորված վերապատրաստման դասընթացի վկայական, էլեկտրոնային գործիքների կիրառմամբ իրականացված մեկ դասի առնվազն 10 րոպե տևողությամբ տեսագրություն.

5) 21-րդ դարի հմտությունների մասին ՀՀ ԿԳՄՍՆ կողմից եաշխավորված վերապատրաստման դասընթացի վկայական, 21-րդ դարի հմտությունների զարգացման նպատակով իրականացված մեկդասի առնվազն 10 րոպե տևողությամբ տեսագրություն.

6) Ռեսուրսների կառավարման հմտությունների մասին վկայող մեկ դասի առնվազն 10 րոպե տևողությամբ տեսագրություն.

7) Հարցաթերթիկների միջոցով սովորողների և ծնողների կողմից ուսուցչի անանուն գնահատման արդյունքները.

8) Սովորողների գնահատման չափանիշներն իմանալու և կիրառել կարողանալու մասին ՀՀ ԿԳՄՍՆ կողմից երաշխավորված վերապատրաստման դասընթացի վկայական, տվյալ առարկայի՝ ուսուցչի դասավանդած դասարաններում գնահատման համապատասխանության մասին հաստատության կողմից իրականացված մշտադիտարկման (էլեկտրոնային մատյանի լրացման, թեմատիկ գրավոր աշխատանքների տարբերակների համապատասխանության, ուսումնական նախագծերի՝ տվյալ թեմային համապատասխանության, սովորողի բնութագրերի մասին) արդյունքները, դիմող ուսուցչի կողմից կազմված թեմատիկ գրավոր աշխատանքների, ուսումնական նախագծերի, սովորողի բնութագրերի մեկական նմուշ.

9) «Ուսումնական գործընթացի համընդհանուր ներառականությունն ու մասնակցայնությունն ապահովող կարողություններ»-ի մասին ՀՀ ԿԳՄՍՆ կողմից երաշխավորած վերապատրաստման դասընթացի վկայական։ Ուսումնական գործընթացի ներառականությունն ու մասնակցայնությունն ապահովող առնվազն մեկ դասի 10 րոպեանոց տեսագրություն։»:

1. 23-րդ կետը ներկայացնել նոր խմբագրությամբ՝ հետևյալ բովանդակությամբ.

«23. Երրորդ աստիճանի տարակարգ՝

1) Առարկայական գիտելիքների զարգացում՝ բարձրագույն կրթության փաստաթուղթ՝ դիպլոմ և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 70 % արդյունքի հավաստում.

2)Տարակարգի առաջին և երկրորդ աստիճանի համար 22-րդ կետի 2-9-րդ ենթակետերով պահանջվող փաստաթղթերը,

3) ՀՀ ԿԳՄՍՆ կողմից երաշխավորված «Մասնագիտական զարգացման համար պատասխանատվության ստանձնում» դասընթացի վկայական և առկայության դեպքում․

ա. մասնագիտական զարգացման ուղղությամբ վերապատրաստումների վկայականներ և մասնագիտական զարգացման շրջանակներում համաժողովներին մասնակցությունը վկայող տեղեկանք,

բ. տեղական (նախարարության Բարձրագույն որակավորման կոմիտեի, Հայաստանի Հանրապետության գիտությունների ազգային ակադեմիայի, Հայաստանի Հանրապետության բարձրագույն ուսումնական հաստատությունների) կամ օտարերկրյա պետության կամ միջազգային գիտական կամ մանկավարժական պարբերականներում կամ խմբագրական կազմ ունեցող տեղական կամ միջազգային գիտաժողովների նյութերի ժողովածուներում գիտական կամ մանկավարժական հոդված (հեղինակ կամ համահեղինակ),

գ. նախարարության ենթակայության կառույցների կողմից տրված՝ ուսուցչի վերապատրաստողի վկայական և իրականացրած վերապատրաստումների մասին տեղեկանք,

դ. գիտական աստիճանը հավաստող փաստաթուղթ.

4) Մասնագիտական բարեվարքություն, ժողովրդավարական և քաղաքացիական կարողունակություն՝ մասնագիտական համայնքների, ուսուցիչների՝ մասնագիտական հիմունքներով ձևավորված կազմակերպությունների, արհմիությունների աշխատանքներին մասնակցության մասին տեղեկատվություն, այդ կազմակերպություններից, պետական կառավարման համակարգի մարմիններից ստացված շնորհակալագրեր, պատվոգրեր, այլ պարգևներ («Հայաստանի Հանրապետության պետական պարգևների և պատվավոր կոչումների մասին» ՀՀ օրենք).

5) Կրթության ոլորտի օրենսդրության և պրակտիկայի իմացություն՝ կրթության ոլորտի օրենսդրության և պրակտիկայի իմացությունը հավաստող վերապատրաստման վկայական կամ պարտադիր վերապատրաստման շրջանակներում կրթության ոլորտի օրենսդրության բաղադրիչի կրեդիտը հավաստող վկայական, օրենքների, կարգերի և ուղեցույցների մշակմանը մասնակցության մասին տեղեկանք՝ առկայության դեպքում, գրավոր կարծիք կամ առաջարկություններ հանրակրթության ոլորտը կարգավորող առնվազն մեկ իրավական ակտի վերաբերյալ։»:

1. 24-րդ կետը ներկայացնել նոր խմբագրությամբ՝ հետևյալ բովանդակությամբ.

«24. Չորրորդ աստիճանի տարակարգ՝

1) Առարկայական գիտելիքների զարգացում՝ բարձրագույն կրթության փաստաթուղթ՝ դիպլոմ և դասավանդվող առարկայից վերջին հինգ տարվա ընթացքում կամավոր ատեստավորման արդյունքում առնվազն 80 % արդյունքի հավաստում.

2) 23-րդ կետի 2-5-րդ ենթակետերով պահանջվող փաստաթղթերը:»:

1. 27-րդ կետում՝

«հանձնաժողովի՝» բառից հետո հանել «ուսուցչին համապատասխան» բառերը,

«ուսուցչին» բառից հետո հանել «համապատասխան» բառը:

1. 29-րդ կետի ենթակետերը ներկայացնել նոր խմբագրությամբ՝ հետևյալ բովանդակությամբ.

«1) առաջին աստիճանի տարակարգ շնորհվում է սույն կարգի 22-րդ կետի 1-9-րդ ենթակետերով սահմանված պահանջների միջին հաշվարկով առնվազն 70 %-ն ապահովելու դեպքում, որոնք համապատասխանում են Ավագ ուսուցչի մասնագիտական չափանիշներին։ Առաջին աստիճանի տարակարգ շնորհվում է նաև ԿԳՄՍ նախարարի 2022 թվականի օգոստոսի 5-ի N 30-Ն հրամանով հաստատված՝ ուսուցչի մասնագիտական չափանիշներից բխող զարգաման ոլորտներից յուրաքանչյուրից 80-89% արդյունք ապահովելու դեպքում.

2) երկրորդ աստիճանի տարակարգ շնորհվում է սույն կարգի 22-րդ կետի 1- 9-րդ ենթակետերով սահմանված պահանջների միջին հաշվարկով առնվազն 80 %-ն ապահովելու դեպքում, որոնք համապատասխանում են Հմուտ ուսուցչի մասնագիտական չափանիշներին։ Երկրորդ աստիճանի տարակարգ շնորհվում է նաև ԿԳՄՍ նախարարի 2022 թվականի օգոստոսի 5-ի N 30-Ն հրամանով հաստատված՝ ուսուցչի մասնագիտական չափանիշներից բխող զարգաման ոլորտներից յուրաքանչյուրից 90-100% ապահովելու դեպքում.

3) երրորդ աստիճանի տարակարգ շնորհվում է սույն կարգի 23-րդ կետի 1-5րդ ենթակետերով սահմանված պահանջների միջին հաշվարկով առնվազն 70 %-ն ապահովելու դեպքում, որոնք համապատասխանում են Վերապատրաստող ուսուցչի մասնագիտական չափանիշներին

4) չորրորդ աստիճանի տարակարգ շնորհվում է սույն կարգի 24-րդ կետի 1-ին և 2-րդ ենթակետերով սահմանված պահանջների միջին հաշվարկով առնվազն 80 %-ն ապահովելու դեպքում, որոնք համապատասխանում են Հետազոտող ուսուցչի մասնագիտական չափանիշներին:»

1. 30-րդ կետում «Հանրապետական» բառից առաջ լրացնել հետևյալ բառերը՝

«Հանրապետական հանձնաժողովի որոշման հետ անհամաձայնության դեպքում ուսուցիչը կարող է որոշման մասին գրավոր տեղեկացվելուց հետո՝ 5 աշխատանքային օրվա ընթացքում, բողոքարկել որոշումը:»:

1. 34-րդ կետի առաջին ենթակետն ուժը կորցրած ճանաչել:
2. 36-րդ կետի 1-4 ենթակետերում «ուսուցչի աշխատավարձի» բառերը փոխարինել «մանկավարժական դրույքաչափի» բառերով:
3. 38-րդ կետը շարադրել նոր խմբագրությամբ՝ հետևյալ բովանդակությամբ.

«38. Տարակարգ ստացած ուսուցչին հավելավճար տրամադրվում է նաև համատեղությամբ հանրակրթական ծրագիր իրականացնող այլ հաստատությունում դասավանդելու դեպքում:»:

1. Լրացնել նոր՝ 39-րդ կետով՝ հետևյալ բավանդակությամբ՝

«39․Հավելավճարը չի պահպանվում, եթե ուսուցիչը դադարում է զբաղվել ուսուցչական գործունեությամբ:»:

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության**

**վարչապետ Ն. ՓԱՇԻՆՅԱՆ**